Eidsvåg Idrettslag (Nesset)

Eidsvåg Idrettslag (stiftet 11. desember 1925) er et norsk idrettslag fra Nesset kommune i Møre og Romsdal. Eidsvågs A-lag i fotball spiller i 3. divisjon. Nåværende trener er Hans Moe.

Tidlig historie (1925–1999)

Klubben ble stiftet 11. desember 1925. I løpet av disse årene har klubben opplevd moderat sportslig suksess. EIL har for det meste spilt i 5. divisjon. Den høyeste divisjonen klubben har spilt i er 3. divisjon og den laveste er 7. divisjon. Mot slutten av 70-tallet vant klubben Åsane-cupen tre år på rad for seniorlag. Klubben har også vunnet Vintercupen én gang, i 1983. 
EIL hadde i 1991 et damelag som endte på 2.-plass i 2. divisjon. Damelaget besto i fire-fem år. Klubben har nå et lovende juniorlag for damer som kan vise til gode resultater. Klubben har også flere jentelag. 
I ungdomsavdelingen hadde EIL et juniorlag i eliteserien i 1980. Dette laget nådde også 2. runde i NM. EIL har produsert flere kretslagspillere opp i gjennom årene; spillere som Kjell Jensen, Endre Blindheim og Paul Tengs har alle spilt i ungdomsavdelingen i EIL. Tidligere har klubben lagt høyt oppe på listen nasjonalt med antall ferdighetsmerker. Ferdighetsmerketaking har blitt gjenopptatt i år etter noen års pause.
Eidsvågbanen ble åpnet i 1933. Banen var ganske liten da, men i 1994 ble den utvidet til dagens størrelse. Etter at banen ble åpnet skjedde det ikke så mye på anleggsiden før klubbhuset kom i 1992.

Nyere historie

Klubbens nyere historie er preget av mange endringer på kort tid. Entusiastiske ledere i EIL har gjort en veldig god jobb med å utvikle klubben videre. Det har imidlertid blitt gjort veldig mye bra arbeid i EIL den senere tiden. Klubben ansatte for første gang i 2003 en person i fulltidsstilling som daglig leder. Administrativt er derfor idrettslaget mye bedre organisert og har større ressurser enn tidligere. Kombinert med veldig god jobbing fra styremedlemmer og trenere har klubben derfor utviklet seg veldig mye den senere tid. 
Tilbudet til spillerne i ungdomsavdelingen er nå større, varer hele året og er mer differensiert enn tidligere. En læreplan med læringsmål for hvert enkelt alderstrinn trer i kraft fra 2004-sesongen. Slik vil spillerne i EIL få en fotballutdanning som er bedre koordinert. Resultatene vil ikke komme med en gang, men om noen år bør vi se flere gode spillere komme opp fra klubbens ungdomsavdeling. Arrangementer som Nabocupen, Knøtteturneringen og Tine Fotballskole bidrar til å skape glede og entusiasme i klubben. Klubbhuset vil også bli benyttet som åpent hus fra januar til mars. Dette er et sosialt tiltak for ungdommen i EIL.
På anleggsiden har det også skjedd mye på kort tid. Mye takket være fantastisk innsats av blant annet Atle Myrdal begynner Eidsvåg nå å få et anlegg vi kan være stolte over. I år 2000 stod sekretariatet med ballboden ferdig. Banen fikk en liten tribune i 2001. Tilslutt ble det bygd garderober i samarbeid med skolen i 2003. Det er planer om å bygge en 7'er bane ved siden av skolen og klubben ønsker også kunstgressdekke på 11'er banen.
EIL teller i 2004 nesten 400 medlemmer. Medlemstallet har nesten fordoblet seg i løpet av 90 årene. Med alle disse medlemmene har klubben nå 22 lag, inkludert fire seniorlag. Klubbens viktigste inntektskilder er automatinntekter, kontingent, sponsormidler, diverse støttemidler, Knøtteturneringen og fotballskolen. EIL har vært spesielt heldig med automatene og har fått store inntekter på disse.